CELEX: 32007D0068
Language: sl
Date: 2006-12-18 00:00:00
Title: Odločba Komisije z dne 18. decembra 2006 o zahtevi Republike Litve za uporabo znižane stopnje DDV za oskrbo gospodinjstev z daljinskim ogrevanjem, zemeljskim plinom in električno energijo (notificirano pod dokumentarno številko C(2006) 6592)

6.2.2007   
            
            
               SL
            
            
               Uradni list Evropske unije
            
            
               L 32/165
            
         
      ODLOČBA KOMISIJE
   
   z dne 18. decembra 2006
   o zahtevi Republike Litve za uporabo znižane stopnje DDV za oskrbo gospodinjstev z daljinskim ogrevanjem, zemeljskim plinom in električno energijo
   (notificirano pod dokumentarno številko C(2006) 6592)
   (Besedilo velja za EGP)
   (2007/68/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Šeste direktive Sveta 77/388/EGS z dne 17. maja 1977 o usklajevanju zakonodaje držav članic o prometnih davkih – Skupni sistem davka na dodano vrednost: enotna osnova za odmero (1) in zlasti členom 12(3)(b) Direktive,
   ob upoštevanju naslednjega:
   
               (1)
            
            
               Po prvotnem zahtevku, poslanem Komisiji 19. aprila 2006, je Republika Litva s pismom, ki je bilo pri Komisiji evidentirano dne 10. julija 2006, obvestila Komisijo, da namerava uporabiti znižano stopnjo DDV za oskrbo gospodinjstev z daljinskim ogrevanjem, zemeljskim plinom in električno energijo. Litva je kot gospodinjstva opredelila vse končne potrošnike, s katerimi so pogodbe o zadevni oskrbi sklenjene kot s fizičnimi osebami.
            
         
               (2)
            
            
               V skladu s Prilogo VIII k Pristopni pogodbi, z odstopanjem od člena 12(3)(a) Direktive 77/388/EGS (v nadaljevanju „Šesta direktiva o DDV“), je lahko Latvija do 31. decembra 2004 ohranila oprostitev davka na dodano vrednost od oskrbe gospodinjstev z ogrevanjem. Pravzaprav je Latvija zaprosila za znižanje davka na dodano vrednost od oskrbe z daljinskim ogrevanjem tudi po tem datumu.
            
         
               (3)
            
            
               Latvija želi uvesti znižano stopnjo DDV (5 %) za oskrbo gospodinjstev z daljinskim ogrevanjem, zemeljskim plinom in električno energijo, z izjemo oskrbe za gospodarske ali druge poklicne dejavnosti. Ta stopnja ne povzroča niti izkrivljanja konkurence niti sprememb pri porabi električne energije, plina ali ogrevanja, prodanih gospodinjstvom, ki bi nastale zaradi davkov. Glavni razlog za to je dejstvo, da so iz tehnično-tehnološkega vidika ti proizvodi lahko medsebojno zamenljivi zgolj za namene ogrevanja. Ker je zahtevek za znižanje stopnje DDV omejen samo na gospodinjstva, verjetno ne bo povzročal izkrivljanja konkurence pri pravnih osebah, ki koristijo pravico do odbitka DDV in tako ne nosijo končnega stroška za DDV.
            
         
               (4)
            
            
               Poleg tega so bila pravila DDV glede mesta dobave zemeljskega plina in električne energije, določena v Šesti direktivi o DDV, spremenjena z Direktivo Sveta 2003/92/ES (2). Oskrba z zemeljskim plinom preko distribucijskih omrežij in električne energije do končne faze, od trgovcev in distributerjev končnemu porabniku, je obdavčena na mestu, kjer porabnik dejansko uporablja in porablja blago, da se zagotovi izvajanje obdavčitve v državi dejanske porabe blaga. V zvezi z oskrbo z daljinskim ogrevanjem ne obstaja tveganje izkrivljanja konkurence v smislu člena 12(3)(b) Šeste direktive o DDV, ker ni čezmejnih transakcij in je oskrba lokalna.
            
         
               (5)
            
            
               Načrtovani ukrep za uvedbo znižane stopnje DDV za oskrbo gospodinjstev z daljinskim ogrevanjem, zemeljskim plinom in električno energijo v skladu s členom 12(3)(b) Šeste direktive o DDV je omejen na oskrbo končnih porabnikov in se ne uporablja za oskrbo davčnih zavezancev in potreb njihovih gospodarskih, poklicnih in drugih dejavnosti.
            
         
               (6)
            
            
               Ker je načrtovani ukrep omejen na oskrbo končnih porabnikov in se ne uporablja za oskrbo davčnih zavezancev in potreb njihovih gospodarskih, poklicnih in drugih dejavnosti, je treba tveganje za izkrivljanje konkurence šteti kot neobstoječe. Ker je pogoj iz člena 12(3)(b) Šeste direktive o DDV torej izpolnjen, lahko Latvija uporabi zadevni ukrep takoj po uradnem obvestilu o tej odločbi –
            
         SPREJELA NASLEDNJO ODLOČBO:
   Člen 1
   Latvija lahko ukrep o uporabi znižane stopnje DDV za oskrbo gospodinjstev z daljinskim ogrevanjem, zemeljskim plinom in električno energijo, o katerem uradno obvestila Komisijo s pismom, ki je bilo pri Komisiji evidentirano dne 10. julija 2006, uporablja ne glede na pogoje proizvodnje in oskrbe.
   Člen 2
   Za namene te odločbe so gospodinjstva opredeljena kot fizične osebe, ki so prejemnice oskrbe iz člena 1 za namene končne porabe, kar izključuje kakršno koli oskrbo za potrebe njihovih gospodarskih, poklicnih in drugih komercialnih dejavnosti.
   Člen 3
   Ta odločba je naslovljena na Republiko Latvijo.
   
      V Bruslju, 18. decembra 2006.
      
         
            Za Komisijo
         
         Markos KYPRIANOU
         
         
            Član Komisije
         
      
   
   
      (1)  UL L 145, 13.6.1977, str. 1. Direktiva, kakor je bila nazadnje spremenjena z Direktivo 2006/69/EC (UL L 221, 12.8.2006, str. 9).
   
      (2)  UL L 260, 11.10.2003, str. 8.